Document ID: /roh_data/filtered/fineweb-2-filterrobots_roh.jsonl.gz/67719

In emprendissadi sco tatuadra na datti betg. Emprender emprend’ins d’ina persuna che sa sco i va. E lura èsi da trenar. Ma tge sche la tatuadra fa in sbagl?
Jau emprov dad evitar sbagls. E be pitschens sbagls pon ins curreger.
Per tatuar dovri in maun quiet. Ed i dovra er inschign artistic. Ma bler è er simplamain artisanadi. La tatuadra Jessica Spescha ha sezza blers tattoos sin ses corp.
Jau hai si ventg animals sin mia pel. Ed in maletg è da l’aua fin en il tschiel.
Il meglier sa senta la tatuadra d’Andiast, che viva a Luven, en in vitg pitschen. Pli pitschen e meglier ch’igl è. Per ella èsi impurtant d’avair in chaun e giats e quai na va betg en in lieu cun bler traffic.